open-index/open-wikipedia-markdown huggingface dataset:
Dalawit

thumb|250px|Isang dalawit
Ang **dalawit** (Ingles: *lever*, Kastila: *palanca*) ay isang payak na makina, hawakan o tatabnan ng isang mekanismo.  Maaari rin itong tumukoy sa isang paraan o pamamaraan upang maisakatuparan ang isang bagay.  Tinatawag din itong **panghikwat**, **panikwat**, **panikwas**, **panghalikwat**, **pingga**, at **manggeta**.  Isang katangian ng makinang payak na ito ang pagkakaroon ng isang bagay ng isang kalamanganan, bentahe, mehora o kapakinabangang mekanikal dahil sa pagkakaroon ng leberahe o kapangyarihang makakilos at lakas na mapasunod ang ibang bagay o bahagi ng bagay.

## Tingnan din 
*Dawit

## Mga sanggunian 
Kaurian:Makina
Kategorya:Makinang payak
Petrarca

thumb|right|Wangis ni Petrarca.

Si **Francesco Petrarca** o **Petrarca** lamang, kilala sa Ingles bilang ***Petrarch*** (1304-1374) ay isang Italianong dalubhasa o eskolar at makata. Nagbigay siya ng malaking impluwensiya sa panulaang Europeo mula sa ika-14 na daantaon.

Bagaman mula sa Italia, palagiang nanirahan si Petrarca sa Francia.  Sumulat siya ng mahigit sa 400 mga tulang karamihang nakatuon para sa isang babaeng may pangalang Laura.  366&nbsp;ng mga ito ang nasa kalipunang *Ang Aklat ng mga Awit* (o “The Book of Songs”).  Sa kainyang mga tula, nagtalaga siya ng mahigpit na mga panuntunan sa pagsulat ng tula, kabilang ang bilang ng mga linya o guhit na gagamitin.

Nagsaliksik siya hinggil sa panulaang Latin ngunit ginamit din niyang huwaran si Dante Alighieri at nagsulat sa Wikang Italyano. Dahil kay Petrarca, muling natuklasan ang panulaan nina Romans_Livy at Cicero.

## Mga sanggunian 
Kategorya:Mga_Italyano
Kategorya:Mga_makata
Barometro

[thumb|Mga lumang barometro mula sa [Musée des Arts et Métiers, Paris]]

Ang **barometro** ay isang siyentipikong aparato na sumusukat ng presyon ng hangin. Naimbento ito ng Italyanong siyentipikong si Evangelista Torricelli noong 1643. Natuklasan ni Torricelli na napipilit ng presyon ng hangin na umakyat sa loob ng isang tubong salamin ang asoge hanggang sa maabot ang isang partikular na taas. Itong **taas** na ito ay ang **sukat ng presyon ng hangin**. Nagbabagu-bago sa araw-araw ang taas na ito dahil sa bahagyang pagbabagu-bago rin ng presyon ng hangin.

## Mga sanggunian 
Kategorya:Gamit
Kategorya:Agham
Orasang may pendulo

thumb|right|150px|Isang matandang orasang may pendulo.

Ang **orasang may pendulo** ay isang uri ng orasang nakapagpapanatili ng oras sa pamamagitan ng pendulo.  Ito ang unang tumpak na orasan.  Naimbento ng Olandes na si Christiaan Huygens ang unang gumaganang **orasang de-pendulo** noong 1657.  Bagamang si Galileo ang nakatuklas sa pendulo noong mga 1583, habang pinagmamasdan niya ang isang lamparang umuugoy sa loob ng katedral ng Pisa, hindi siya ang matagumpay na nakagawa ng isang orasang may pendulo sapagkat nangangailangan ito ng isang kumplikadong mekanismo.  Napag-isipan lamang ni Galileong kapag nakakabit ang isang orasan sa isang pendulo, maaaring gawin ang mga itong gumalaw ng bahagya sa bawat pag-ugoy ng pendulo, at sa tamang haba gagalaw ang mga "kamay" ng orasan sa tamang pagkakataon upang makapagsukat ng oras.  Si Huygens ang nag-aral ng mga pendulo at nakaimbento ng matagumpay na mekanismong para sa orasang may pendulo.

## Mga sanggunian
Kaurian:Orasan
Pendulo

Ang **pendulo** ay isang kasangkapang binubuo ng isang tagdang may nakabitin pabigat.  Palagi itong umuugoy sa magkaparehong panahon.  Natuklasan ni Galileo ang pendulo noong mga 1583 noong habang pinagmamasdan niya ang isang lamparang umuugoy sa loob ng katedral ng Pisa.  Napag-isipan niyang kapag nakakabit ang isang orasan sa isang pendulo, maaaring gawin ang mga itong gumalaw ng bahagya sa bawat pag-ugoy ng pendulo, at sa tamang haba gagalaw ang mga "kamay" ng orasan sa tamang pagkakataon upang makapagsukat ng oras.

## Sanggunian
Kaurian:Gamit
Kaurian:Orasan
Heron ng Alehandriya

Si **Heron ng Alejandria** o **Hero ng Alexandria** (ipinanganak noong mga 20 AD) ay isang Griyegong matematiko at imbentor.

## Talambuhay 
Namuhay siya sa Alejandria, Ehipto. Kilala siya dahil sa kanyang nalikhang makinang de-singaw (Ingles: *steam engine*), isang makinang itinuturing lamang na laruan noong panahon niya. Gumana ang kanyang pinasisingawang makina sa pamamagitan ng singaw na pumipilit sa isang bola o timbulog na pumunta sa kabilang direksiyon o daan, isang kaparaanang nagpapaandar sa mga pangkasalukuyang pandilig o pangwisik ng tubig sa damuhan ng hardin at mga makina ng *jet plane* o eroplanong sumisibad.

Marami pa siyang nagawang iba pang mga imbensiyong katulad ng mga enggranahe, mga dalawit, mga salamin, isang uri ng metro ng taksing para sa mga karuwaheng pandigma na sumusukat sa layo ng nararating ng mga sasakyang ito, modelong tanghalan o teatrong may mga pigura ng mga tau-tauhang aktor na kusang gumagalaw, at isang templong may mga pintong kusang bumubukas kapag may apoy na nakasindi sa altar nito. Karamihan sa kanyang mga imbensiyon ang itinuturing na panglibangan o pang-aliw lamang at walang mga paggamit na praktikal. Naging layunin lamang ni Heron ang pagbibigay-aliw at pagpapakita ng mga prinsipyo kung paano gumagana ang mga salamin, dalawit, at iba pang mga aparato. 

Natuklasan ni Heron ang prinsipyo o dahilan kung paano nagpapatalbog ng liwanag ang mga salamin. Siya rin ang unang nakaunawa sa kalikasan ng hangin. Naipaliwanag niya na maaaring ipaloob ang hangin sa loob ng isang maliit na espasyo dahil sa binubuo ang hangin ng mga atomong nagiging magkakalapit at magkakadikit kapag sinisiksik o sumailalim sa kumpresyon.

Sa matematika, nakilala siya dahil sa pagpapatibay sa pormula ng pagkuha ng sukat ng tatsulok sa pamamagitan lamang ng mga haba ng gilid.

## Tingnan din 
* Heometriya
* Pormula ni Heron

## Sanggunian 
Kategorya:Mga sinaunang Griyego
Kategorya:Mga matematikong Griyego
Kategorya:Mga imbentor
Sopokles

Si **Sopokles**, **Sofocles** o **Sophocles** (496 BCE - 406 BCE) ay isang sinaunang Griyegong manunulat ng dulang trahedya. Naglagay siya ng mga pagbabago sa dula sa pamamagitan ng paglalaan ng ikatlong tagapagsalita, ng hindi masyadong mahalagang bahagi para sa koro, at isang bagong uri ng trilohiya (pangkat ng tatlong dula subalit itinuturing na kumpleto na ang bawat isang dula). Pito ang nasagip papuntang kasalukuyan sa kanyang mga dula. Pinakatanyag sa mga ito ang *Oedipus Rex*.

## Mga sanggunian 
Kategorya:Mga manunulat
Kategorya:Mga sinaunang Griyego
Kategorya:Mga makata
Kategorya:Ipinanganak noong 496 BCE
Kategorya:Namatay noong 406 BCE
Euripides

Si **Euripides** o **Euripedes** (484 BCE - 406 BCE) ay isang sinaunang Griyegong manunulat ng dulang trahedya.  Kalimitang may desperasyon at biyolente ang kanyang mga dula.  Sa huling bahagi ng kanyang buhay, nagsimula siyang magsimula ng mga trahedyang-komedya na may masasayang mga katapusan, ang simula ng bagong gawi sa dramang Griyego.

## Mga dula
### Umiiral
### Mga nawala at pragmentaryo
# *Peliades* (455 BCE)
# *Telephus* (438 BCE with *Alcestis*)
# *Alcmaeon in Psophis* (438 BCE with *Alcestis*)
# *Cretan Women* (438 with *Alcestis*)
# *Cretans* (c. 435 BCE)
# *Philoctetes* (431 BCE with *Medea*)
# *Dictys* (431 BCE with *Medea*)
# *Theristai* (satyr play, 431 BCE with *Medea*)
# *Stheneboea* (before 429 BCE)
# *Bellerophon* (c. 430 BCE)
# *Cresphontes* (ca. 425 BCE)
# *Erechtheus* (422 BCE)
# *Phaethon* (c. 420 BCE)
# *Wise Melanippe* (c. 420 BCE)
# *Alexandros* (415 BCE with *Trojan Women*)
# *Palamedes* (415 BCE with *Trojan Women*)
# *Sisyphus* (satyr play, 415 BCE with *Trojan Women*)
# *Captive Melanippe* (c. 412 BCE)
# *Andromeda* (412 BCE with *Helen*)
# *Antiope* (c. 410 BCE)
# *Archelaus* (c. 410 BCE)
# *Hypsipyle* (c. 410 BCE)
# *Alcmaeon in Corinth* (c. 405 BCE)  na nanalo ng unang gantimpala bilang bahagi ng trilohiya ng *Ang Bacchae* at *Iphigenia sa Aulis*.
 
Ang mga sumusunod ay mga nawala at pragmentaryong dula na hindi alam ang petsa:

## Sanggunian
Kategorya:Mga sinaunang Griyegong dramatista at mandudula
Kategorya:Mga sinaunang Griyego
Kategorya:Mga makata
Kategorya:Euripides
Trahedya

Ang **trahedya** ay isang dulang ang bida ay hahantong sa malungkot na wakas o sa kabiguan.  Mayroon ding mga uri ng ganitong dulang may malungkot ngunit makabuluhang wakas.  Nagsimula ang ganitong uri ng drama mula sa Sinaunang Gresya.  Kabilang sa maagang mga bantog na tagapagsulat ng trahedya sa Gresya sina Aeschylus (o Esquilo), Sophocles (o Sofocles), at Euripides.

## Tingnan din 
* Tulang trahedya

## Mga sanggunian 
Kategorya:Drama
Kategorya:Sinaunang Gresya
Kategorya:Panitikan
Kategorya:Humanidades
Esquilo

Si **Esquilo** o **Aeschylus** (525 BK - 456 BK) ay isang kilalang sinaunang Griyegong manunulat ng mga dulang trahedya. Pito lamang sa kanyang 90 mga dula ang nasagip. Wala na sa kasalukuyan ang una niyang dramang nagwagi ng isang premyo noong 484 BK. Nagsulat siya ng isang bagong uri ng dula: ang may dalawang aktor (dating may isang aktor lamang na may kasamang koro ang mga naunang dula).

## Mga sanggunian 
Kategorya:Mga manunulat
Kategorya:Mga sinaunang Griyego
Kategorya:Mga makata
Mga Palestino

thumb|right|Isang Palestinong mag-anak mula sa Ramallah, c. 1905.
Ang **Mga Palestino** ay ang mga taong Arabo ng Palestina, ng makasaysayang lupaing sakop ngayon ng Israel, ng bahaging Kanlurang Pampang ng Jordan, at ng Piraso ng Gaza, partikular na ang mga Arabong tumatakas mula sa lugar na ito.

## Kasaysayan 
Noong 1947, hinati ng Nagkakaisang mga Bansa ang Palestina upang maging dalawang bansa: isang para sa mga Hudyo at isang para sa mga Arabo.  Bago maganap ang paghahati noong Mayo ng 1948, nagkaroon ng pag-aaway ang mga Hudyo at mga Arabo, kaya't maraming mga Arabong tumatakas mula sa Palestina, partikular na ang pagkaraan ng dalawang patayan o masaker (isang pagpaslang sa mga Arabo ng mga Hudyo at isang pagpaslang sa mga Hudyo ng mga Arabo) noong Abril ng 1948.  Noong Mayo ng 1948, may mga karatig na bansang Arabong sumubok na wasakin ang bagong Istadong Hudyo ng Israel subalit nabigo ito.  Umabot sa 700,000 ang bilang ng mga tumatakas na mga Palestino, na lumagak ang karamihan sa Piraso ng Gaza.  Noong 1964, itinatag ang Organisasyon ng Liberasyon ng Palestina (*Palestine Liberation Organization* o PLO) upang ipaglaban ang karapatan ng mga Arabo sa Palestina.  Noong 1984, umabot ang bilang ng tumakas ng mahigit sa 2,000,000.  

## Tingnan din 
* Alitang Israeli-Palestino
* Mga tradisyonal na kasuotang Palestino

## Mga sanggunian 
Kategorya:Palestina
Orasan ng pagkagunaw

Ang **Orasan ng Pagkagunaw** (*Doomsday Clock* sa Ingles) ay isang simbolikong orasan na pinapanatili mula 1947&nbsp;ng lupon ng mga direktor ng *Bulletin of the Atomic Scientists* ng Unibersidad ng Chicago, na gumagamit ng analohiya ng uri ng tao na nasa isang panahon na "minuto na lang bago mag-hatinggabi", kung saan ang hatinggabi ay lumalarawan sa "katastropikong pagkawasak". Ang orihinal na analohiya ay ang banta ng pandaigdigang digmaang nuklear ngunit nadagdagan na ng mga teknolohiyang nakakapagiba ng klima, makabagong tuklas sa agham na ukol sa buhay at nanoteknolohiya na maaring magdulot ng hindi na maaayos na pinsala. Noong 2007, limang minuto nalang ang natitira dahil sa paggamit ng bombang nukleyar.

## Oras sa ngayon 
thumb|800px|Pinapakita sa larawang ito ang oras simula 1947 hanggang 2007

## Sanggunian 
Kategorya:Digmaan
Kategorya:Orasan
Kategorya:Teknolohiya
Paghuhugas ng paa

280px|thumb|right|Ang paghuhugas ni Hesus ng mga paa ng mga alagad

Ang **paghuhugas ng mga paa**, si Hesus ay "tumayo mula sa hapag, nag-alis ng panlabas na balabal at nagbigkis ng tuwalya sa baywang. Pagkatapos, naglagay siya ng tubig sa palanggana, at sinimulang hugasan ang paa ng mga alagad at pinunasan ng tuwalyang nakabigkis sa kaniyang baywang."  Isa itong hindi inaasahang kilos na ginawa ni Hesus, subalit isang galaw na nagpapatunay sa kaniyang layunin: ang maglingkod at ibigay ang buhay bilang pantubos sa nakararami, kaugnay ng *Mateo 10:45*. Isa rin itong pagpapakita ng kababaan ng loob ni Hesus sa pamamagitan ng praktikal na mga gawain ng pag-ibig. Ginawa niya ang paglilinis na ito ng mga paa habang nagtatalo-talo ang mga alagad niya para sa pinakamainam na lugar ng hapag at kung sino ang pinakadakila sa kanila, isang bagay na nakapagpatahimik sa pagpapataasan.  Maging upang ipakita ang sinabi niya sa *Marcos 9:35* na: "Ang sinumang nagnanais maging una ay dapat maging huli sa lahat, at maging lingkod ng lahat."  Ayon kay Elaine Pagels, mula sinaunang mga panahon magpahanggang sa kasalukuyan marami nang mga kristiyanong ang muling nagsagawa at nagsasagawa pa ng pag-uulit at paggaya ng tagpong ito. Katulad ng Huling Hapunan, nagbigay-daan ito sa pagiging isang gawain sa Kristiyanismo. Sa Romanong Katolisismo, tuwing Huwebes bago ang Pasko ng Pagkabuhay, gumaganap ang Santo Papa bilang si Hesus sa pamamagitan ng paghuhugas sa mga paa ng kaniyang mga kardinal. Sa Simbahan ni Hesukristo ng mga Santo ng Huling Araw, hinuhugasan ng pangulo ng simbahan ang mga paa ng mga nakatatandang mga Mormon.  Ginagawa rin ito sa iba pang mga kapangkatang Kristiyano, tulad ng mga simbahang Ortodokso, mga Protestante, ilang mga Bautista, at mga Pentekolista.

## Sanggunian
## Panlabas na mga kawing
*Ang Halimbawa ng Paghuhugasan ng Paa, Juan 13:1-38, mula sa AngBiblia.net

Kategorya:Kristiyanismo
Kategorya:Hesus
Thomas Addison

thumb|right|Si Thomas Addison.

Si **Thomas Addison** (1793-1860) ay isang Ingles na manggagamot at siyentipikong kinikilala bilang isa sa bihasang duktor na nagtrabaho sa Ospital ni Guy sa London, Inglatera.  Nakasama niya si Richard Bright.  Naaalala si Addison dahil sa kanyang orihinal na paglalarawan ng anemya ni Addison (nakakapawerhuwisyong anemya o *pernicious anemia* sa Ingles), karamdaman ni Addison (kalagayan ng pagkagahol o may kakulangan sa pagganap ng tungkulin ang mga glandulang supra-renal), keloid ni Addison (pangangalyo nakukulong sa isang bilog; isang uri ng iskleroderma), at *xanthoma diabetricorum* (isang bihirang kalagayan ng balat sa diyabetes).

## Sanggunian
Kaurian:Mga Ingles
Kaurian:Mga manggagamot
Abatar (paglilinaw)

Ang **abatar** (Ingles: *avatar*) ay maaaring tumukoy alinman sa mga sumusunod na salita o parirala:

* Tumutukoy sa inkarnasyon o pagsasakatawang-tao ng isang diwata,bathala o diyos
* Katumbas ng modelo, huwaran, ehemplo.
* Kasingkahulugan ng enkarnasyon: ang pagsasakatawangtao o pagsasakatawang-hayop ng isang kaluluwa ayon sa Hinduismo.
* Sa Hinduismo, ang abatar ay isang salita na tumutukoy sa mga anyo ng kani-kanilang diyos sa iba't ibang kaparaanan:
** Ang abatar ni Vishnu ay kumukuha ng sampung anyo
** Kadalasan din na itinuturing na abatar ang tatlong diyos na Hindu na sila Brahma, Vishnu, at Shiva.
* Sa daigdig ng telebisyon, ito ay tumutukoy sa estado ni Aang, ang bida sa mga palabas na Abatar:
** Abatar: Ang Huling Tagahulma ng Hangin (*Avatar: The Last Airbender*) isang serye ng mga cartoon ng Nickelodeon. Ito rin ay kilala bilang Abatar: Ang Kuwento ni Aang (*Avatar: The Legend of Aang*).

## Sanggunian
Vishnu

Si **Vishnu** (honoripiko: Bhagavan Vishnu) ay ang Supremong Diyos  sa tradisyong Vaishnavite Hinduismo. Ang mga Smartang tagasunod ng Adi Shankara, gaya ng iba, ay sinasamba si Vishnu bilang isa sa mga limang pangunahing anyo ng Diyos, at ang kanyang katayuang supremo ay sinasabi sa mga sagradong tekstong Hindu gaya ng Yajurveda, Rigveda at ang Bhagavad Gita.

Ang Vishnu Sahasranama ay nagsasabi na si Vishnu ang Paramatma (supremong kaluluwa) at Parameshwara (supremong Diyos). Sinasabi rin nito na si Vishnu ang Kalahatlahatang essensiya ng lahat ng nilalang, ang maestro ng nakalipas, ngayon at kinabukasan, ang tagalikha at tagawasak ng lahat ng buhay, tagasuporta, tagapanatili at tagapamahala ng Sansinukob at pinangagagalingan at tagapagunlad ng lahat ng elementong napapaloob dito.

Sa Puranas, si Vishnu ay may banal na kulay ng ulap (madilim na bughaw), may apat na kamay na hawak ang lotus, mace, conch at chakra (gulong). Si Vishnu ay nilalarawan sa Bhagavad Gita na may 'Anyong Pangsansinukob' (*Vishvarupa*) na hindi kayang unawain ng mga tao. 

## Mga sanggunian 
Kaurian:Mga diyos
Kategorya:Mga diyos ng Hinduismo
Kilala

Ang **kilala**, **makilala** o **kilalanin** ay may ibig sabihing **alamin**, **malaman**, **mapag-alaman** kung sino ang isang tao.  May kaugnayan din ito sa **talusin** (kognisyon), **matalos**, **mabatid**, **mapagtanto**, **mapantasan**, **matarok**, **mawatasan**, **matalastasan**, **matatap**, **madalumat**, o kaya **madama** kung sino o ano talaga ang isang tao o katauhan nito.  Maaari rin itong "pagtanggap sa isang bagay bilang katotohanan" o "maging marunong sa pag-gawa ng isang bagay."  Kaugnay din ito ng pariralang "makita ang pagkakaiba" ng dalawang bagay, halimbawa ang alin ang mabuti o masama.  Kasingkahulugan din ito ng maging pamilyar, o magkaroon ng kamalayan.  May kinalaman din ang salitang *kilala* sa pagiging isang tao na tangi, magiting, bantog, tanyag (sa bayan) o kinakatigan (ng bayan), o kaya isang taong pinagkakatiwalaan.  Sa Bibliya, may pakahulugan ang *nakilala*, ayon sa pagsasalinwika, bilang "sumiping".

## Tingnan din
*Pagtalos
*Paghulo o imperensiya

## Mga sanggunian
Kaurian:Pakikipag-ugnayan
Kenneth French

Si **Kenneth Ronald "Ken" French** (ipinanganak Marso 10, 1954) ay ang Carl E. and Catherine M. Heidt Professor of Finance sa Tuck School of Business, Dartmouth College.Siya ay naging isang dating miyembro ng pakultad sa MIT, sa Yale School of Management, at sa University of Chicago Graduate School of Business.

Kasama sa pagkontribuyson ng mga artikulo sa mga malalaking journal tulad ng *Journal of Finance,* ang *Journal of Financial Economics,* ang *Review of Financial Studies,* ang *American Economic Review,* ang *Journal of Political Economy,* at ang *Journal of Business,* si French ay isang pananaliksik din sa National Bureau of Economic Research, isang advisory editor sa *Journal ng Financial Economics,* at dating associate editor ng *Journal ng Finance* at ang Review of Financial Studies.

Noong 2005, si Propesor French ay naging vice president ng American Finance Association.

Noong 2006, si Professor French ay naging president-elect ng American Finance Association.

Noong 2007, si Propesor French ay naging presidente ng American Finance Association at siya ay nahalal sa American Academy of Arts and Sciences (AAAS).

Nakuha niya ang kaniyang B.S. sa mechanical engineering noong 1975 mula sa Lehigh University.  Pagkatapos, nakuha niya ang kaniyang M.B.A. noong 1978, ang M.S. noong 1981, at saka ang Ph.D. sa pananalapi noong 1983, lahat mula sa University of Rochester.Noong 2005, si French ay naging isang Rochester Distinguished Scholar.

Pinaka-bantog siya sa trabaho niya sa asset pricing sama kay Eugene Fama.

Si Propesor French ay isang direktor sa Dimensional Fund Advisors ng Santa Monica, California kung saan siya ay isa ring Consultant at Head of Investment Policy. http://www.dfaus.com/dimensional/academics/(http://www.dfaus.com/dimensional/academics/) 

## Sanggunian
## Panlabas na mga link
*Home page sa Dartmouth College
*Talambuhay sa dimensional Fund Advisors 
*Highly Cited na Nanaliksik
*French at ang Fama Three Factor Model
*2005 Thompson Scientific Shortlisting 

Kategorya:Mga ekonomista mula sa Estados Unidos
Bukas na mga Asignatura ng Pamantasang Yale

Ang **Open Yale Courses** ay isang inisyatiba ng Yale University sa pagbabahagi ng lahat ng mga video at course materials ng kanyang mga undergraduate courses.  Ang kanyang website ilinantsa noong Disyembre 2007.  Sa paglantsa nito, ito ay may pitong mga kurso mula sa iba't-ibang mga departamento ng unibersidad.  Nag-plaplano ang unibersidad na magdagdag ng higit sa 30&nbsp;ng mga kurso sa ibayo ng tatlong taon. Ang inisyatiba ay pinondohan ng William and Flora Hewlett Foundation, na sumusuporta ng mga proyektong OpenCourseWare ng mga ibang unibersidad.

## Mga kurso
Noong Nobyembre 2008, 15 na kurso ay puwedeng makukuha:
*Astronomy 160: Mga Frontera at Kontrobersiya sa Astrophysics, tinuturuan ni Charles Bailyn
*Biomedical Engineering 100 - Mga Frontera ng Biomedical Engineering, W. Mark Saltzman
*Classics 205 - Introduksiyon sa Kasaysayang Antigong Griyego, Donald Kagan
*Economics 159 - Game Theory, Ben Polak
*Economics 252 - Merkadong Pananalapi, Robert Shiller
*English 220 - Milton, John Rogers
*English 291 - Ang Nobelang Amerikano Mula Noong 1945, Amy Hungerford
*English 310: Modern Poetry, Langdon Hammer
*Kasaysayan ng 119 - Ang Panahon ng Civil War at Pagpapanibagong-tatag, 1845-1877, David Blight
*History 276 - Pransiya Mula Noong 1871, John Merriman
*Philosophy 176: Kamatayan, Shelly Kagan
*Physics 200: Mga Pangunahin ng Pisika, Ramamurti Shankar
*Political Science 114: Introduksiyon sa Pampolitikang Pilosopiya, Steven Smith
*Psychology 110: Introduksiyon sa Sikolohiya, Paul Bloom
*Religiuos Studies 145: Introduksiyon sa Old Testament (Bibliyang Hebreo), Christine Hayes

## Sanggunian
## Mga Kawing panlabas
*Open Yale Courses

## Mga Talaan
Kategorya:Creative Commons-licensed works
Kategorya:Educational websites
Kategorya:Yale University
Segor

Ang **Segor** o **Soar**, na nangangahulugang "maliit", ay isang pook sa *Aklat ng Henesis* ng Lumang Tipan ng Bibliya.  Matatagpuan ito sa Timog-Silangan ng Dagat na Patay.  Dati itong kilala bilang **Bela**.

## Sanggunian
Kaurian:Mga pook sa Bibliya
La Vie en Rose (Pelikula)

Ang **La Vie en Rose** ay isang pelikulang Pranses na dinerekta ni Olivier Dahan hinggil sa buhay nang mangaawit na si Edith Piaf.

Kaurian:Mga pelikula ng 2007
Kategorya:Mga pelikula mula sa Pransiya
Bela

Ang **Bela** ay maaaring tumukoy sa mga sumusunod:

*Soar, ibang pangalan para sa Segor, isang pook sa Bibliya.
*Bela (komiks), isang tauhan sa komiks.
Ararat

Ang **Ararat** ay maaaring tumukoy sa:

*Ararat, isang pook sa *Aklat ng Henesis* ng Bibliya.
*Mt. Ararat, isang barangay sa Lungsod ng Bayugan, Pilipinas.
Lamec (Inapo ni Cain)

Ang **Lamec** (Ingles: *Lamech* ; ) ay ang pangalan ng dalawang lalaki sa mga henealohiya ni Adan na nasa aklat ng Henesis.  Isa ang ika-anim na pansalinlahing kaapu-apuhan ni Cain (*Henesis 4:18*); ama niya si Metusael (o Methusael) at ang may gawa ng "Ang Awit ng Espada".  Kinikilala rin siya bilang ang unang poligamistang nabanggit sa Bibliya, na kumuha ng dalawang asawa: sina Ada (o Adah) at Sela (Zillah o Tselah rin).  Ang isa pang Lamec ay ang ika-walong pansalinlahing kaapu-apuhan ni Set (o Seth) (*Henesis 5:25*). Siya ang anak ni Metusela (o Methuselah) at ang ama ni Noe (*Henesis 5:29*). 

Dahil sa mga pagkakatulad ng dalawang linya o salinlahi, itinuturing na iisa lamang ang dalawa ng ilang mga dalubhasa.  May ibang mga konserbatibong mga iskolar ang nagsasabing walang dahilang dapat na magkaroon ng kalituhan sa pagitan ng dalawang Lamec.  Isang tradisyon mula sa *Genesis Rabba*, mula sa puna ni Rashi hinggil sa *Henesis 4:22*, ang tumutuon na si Noema (o Na'amah), ang anak na babae ni Sela (o Tselah) at Lamec, anak na lalaki ni Metusael, ay ang asawa ni Noe, ang anak na lalaki ng isa pang Lamec (anak na lalaki ni Metusela).

## Sa Bibliya
Nakapagitna sa dalawang linyang henealohikal, ang mga pangungusap na naglalarawan kay Lamec, na anak na lalaki ni Metusael, kaapu-apuhan ni Cain at ng kanyang mga anak ay naglalaman ng ganito:

 

:Sinabi ni Lamec sa kanyang mga asawa:

:"Ada at Sela, 
::dinggin ninyo ang aking tinig, mga asawa ni Lamec, 
::pakapakinggan ninyo ang aking pangungusap:
:Pinatay ko ang isang tao dahil sa pagsugat sa akin,
:ang isang binata dahil sa paggalos sa akin.
:Kung si Cain ay ipinaghihiganti nang makapito,
:Si Lamec ay makapitumpung pito."Henesis 4:19-24 

Nakatala sa *Henesis 5:25-31* na ang isa pang Lamec, anak na lalaki ni Metusela, ay 182 taong gulang na noong ipanganak si Noe, at namuhay siya sa loob ng karagdagan pang 595 mga taon pagkaraan nito, kaya't ang edad niya ay 777 mga taon nang sumakabilang-buhay (o ilang mga taon lamang bago ang Pagbaha).  Dahil sa ganitong mga bilang sa ganitong paglalahad na makahenealohiya, ang mga pagbibilang na katulad ng kay Arsobispo Ussher ang nagmumungkahing buhay pa si Adan sa loob ng 50 mga taon ng buhay ni Lamec.

## Sanggunian
Kaurian:Mga tauhan sa Lumang Tipan
Édith Piaf

Si **Édith Piaf** (19 Disyembre 1915 - 10 Octobre 1963) ay isang mang-aawit na Pranses na kinikilala bilang na "pinakadakilang mang-aawit nang bansang Pransiya" . Ang kanyang mga kanta ay tungkol sa kanyang buhay. Kabilang sa kanyang mga kanta ay "*La vie en rose*" (1946), "''Hymne à l'amour*" (1949), "*Milord*" (1959), "*Non, je ne regrette rien*" (1960), "*l'Accordéoniste*" (1941), "*Padam...Padam*", at "*La Foule''".

## Mga sanggunian 
Kategorya:Mga Pranses
Kategorya:Mga mang-aawit
Tangway ng Arabia

thumbnail|right|280px|Ang Tangway ng Arabia.

Ang **Tangway ng Arabia** (Arabe: شبه الجزيرة العربية *šibh al-jazīra al-arabīya* o جزيرة العرب *jazīrat al-arab*), Arabia, Arabistan, at ang kabahaging kontinento o subkontinenteng Arabo ay isang tangway o peninsula sa Timog-Kanlurang Asya na nasa hugpungan ng Aprika at Asya.  Isang mahalagang habagi ng Gitnang Silangan ang pook at may isang importanteng papel na heopolitiko dahil sa kanyang maraming reserba ng petrolyo o langis at likas na gas.  Sa *Aklat ng Henesis* ng Lumang Tipan ng Bibliya, ayon kay Jose Abriol, may pook na **Evila** o **Havilah** ang tawag at pinaniniwalaang tumutukoy sa **Arabia**.

## Tingnan din 
* Arabyang Saudi

## Mga sanggunian 
Kategorya:Tangway ng Arabia
Kategorya:Mga tangway sa Asya
Kategorya:Mga pook sa Bibliya
Kategorya:Bahrain
Damocratis

:*Huwag ikalito kay Democritus.*

Si **Servilius Damocrates**, **Democrates**, **Damocrates**, o **Damocratis** () ay isang sinaunang Griyegong manggagamot sa Roma noong gitna hanggang huling ika-1 daantaon CE.  Maaaring natanggap niya ang unang pangalan o *praenomen* na "Servillius" mula sa kanyang pagiging isang kliyente ni *Servilius* o ng *Servilia gens*.  Tinatawag siya ni Galen bilang άριστός ἰατρός, at sinabi ni Pliny na siya ay isang "*e primis medentium*," at iniuugnay ang kanyang pagbibigay-lunas kay Considia, ang anak na babae ni Marcus Servilius.  Nagsulat siya ng ilang mga gawang pangpamarsiyotiko na nas iambikong taludturang Griyego, kung saan nananatili na lamang sa kasalukuyan ang mga pamagat at ilang mga sipi napangalagaan ni Galen.  Sa kanyang panggagamot, gumamit si Damocratis ng elektuwaryo na naglalaman ng 100 mga sangkap.  

## Sanggunian
*

Kaurian:Mga sinaunang Griyego
Kaurian:Mga manggagamot
Kaurian:Mga sinaunang Romano
Protoebanghelyo

Ang **protoebanghelyo** (mula sa *protoevangelio*) ay isang kahulaan o paghula ng pagtubos ng sangkatauhan.  Mababasa o matatagpuan ang ganitong hula mula sa mga Ebanghelyo.

## Sanggunian
Kaurian:Kristiyanismo
Dachshund

Ang **dachshund** ay isang uri ng pandak na aso na may maikling mga paa at mahabang katawan. May espesyal itong damit  na ayon sa hugis ng katawan nila.

## Kasaysayan 
Ang mga Dachshunds ay iniingatan ng mga hukuman ng hari sa buong Europa, kabilang ang mga alagang dachshunds ni Reyna Victoria na labis na naibigan ang lahi ng asong dachshund.

## Sanggunian 
Kategorya:Aso
Cush

Si **Cush**o **Cus** (Ingles: ***Kush*** o ***Cush***) ay isang pook na binanggit sa *Aklat ng Genesis* ng Lumang Tipan ng Bibliya na ayon dito ay ang pinakamatandang anak ni Ham at apo ni Noe. Siya ay kapatid ni Mizraim, Phut, at Canaan,  Si Cush ay binanggit na ama ni Nimrod na tinawag na unang mandirigma sa mundo. Ang wikang Hebreong Cush ay posibleng hinango sa **Kash** na pangalang Ehipsiyo sa Ibabang Nubia at kalaunan sa Kahariang Nubia sa Napata at  Kaharian ng Kush sa Sudan, Aprika.

## Sanggunian
Kaurian:Mga pook sa Bibliya
Kategorya:Mga tauhan sa Lumang Tipan
Dacia

Ang **Dacia** ay maaaring tumukoy sa mga sumusunod:

* Romanong Dacia, isang lalawing Romanong nasa Timog-Silangang Europa.
* Mga Dacia (o Daciano), ang mga ninuno ng mga Rumano (o ng mga taga-Rumanya).

## Mga sanggunian
Pison

Ang **Pison** o **Pishon** ay isang ilog na binanggit sa *Aklat ng Henesis* ng Lumang Tipan ng Bibliya.

## Sanggunian 
Kategorya:Mga pook sa Bibliya
Kategorya:Ilog
Daktilo

Ang **daktilo** ay maaaring tumukoy sa mga sumusunod:

*daktilo, sukat sa panulaan.
*daktilo, katawagang pangmedisina para sa daliri ng kamay.
Pieta (seryeng pangtelebisyon)

Ang ***Pieta*** ay isang serye ng ABS-CBN na pinalabas noong 27 Oktubre 2008. Binatay ito sa pelikulang *Pieta* ni Carlo J. Caparas.  Nagkaroon na espesyal noong Mahal na Araw sa tatlong bahagi: Huwebes Santo, Biyernes Santo
at Sabado de Gloria.  Inawit ni Ciara Ana Sotto ang tema ng palabas na pinamagatang *Kapalaran* at *If You Love Me*.

## Mga Tauhan
*Cherie Gil bilang Amanda
*Ryan Agoncillo bilang Rigor
*Jestoni Alarcon bilang Delfin
*John Regala bilang Miguel
*Krista Ranillo bilang Martha

## Lahat Ng Tauhan
*Lyka Ugarte bilang Helga
*Jason Abalos bilang Efren
*Nikki Gil bilang Guia
*Janus Del Prado bilang Boyong
*Neil Ryan Sese bilang Geron
*Nina Dolino bilang Jessa
*DJ Durano bilang Kabo
*Jairus Aquino bilang Toto
*John James Uy bilang Frank

## Lahat Ay Bida
*Ynez Veneracion bilang Ising
*Jacq Yu bilang Kay
*Enrique Gil bilang Harold

## Espesyal Na Tauhan
*Camille Prats bilang batang Amanda
*Cristine Reyes bilang batang Ising
*Carlo Aquino bilang batang Delfin
*Coco Martin bilang batang Miguel
*Ejay Falcon bilang batang Geron
*CJ Navato bilang batang Rigor
*Igi Boy Flores bilang batang Efren
*Carlo Lacana bilang batang Boyong
*Mika dela Cruz bilang batang Martha
*Angel Sy bilang batang Jessa
*Tanya Gomez bilang Irma
*Vice Ganda as Tita Ganda
*Crispin Pineda bilang Mang Tomas
*Jeffrey Santos bilang Jake
*Lance Raymundo bilang Turko
*Mon Confiado bilang Lucas
*Michael Conan bilang Exis
*Evangeline Pascual bilang Lilia
*Charles Christianson bilang Tony Boag
*Lauren Novero bilang Toro
*Dante Javier bilang Barangay Chairman

## Panlabas na kawing
* 

Kategorya:ABS-CBN
Kategorya:Mga seryeng pantelebisyon mula sa Pilipinas
Daktilo (panulaan)

Ang **daktilo** ay ang sukat sa panulaang katumbas ng metrikal o metrikong talampakan o paa na binubuo ng isang pantig na may diin o aksento, at sinusundan ng dalawang pantig na walang diin.  Isa itong mahabang pagbigkas sa isang pantig, na sinusundan ng dalawang pantig na maigsi ang pagbigkas.

## Sanggunian
Kaurian:Panulaan
Ararat (Bibliya)

Ang **Ararat** ay isang pook na binanggit sa *Aklat ng Henesis* ng Lumang Tipan ng Bibliya.  Ayon kay Jose Abriol, ito ang Armenya (o Armenia).  Dating kilala rin bilang **Urartu**, nasa hilagang Asirya.

## Sanggunian 
Kategorya:Mga pook sa Bibliya
Bernard Binlin Dadié

Si **Bernard Binlin Dadié**, o **Bernard Dadié** lamang, ay isang makata at nobelistang mula sa Côte d’Ivoire (dating *Ivory Coast*).

## Sanggunian
Kategorya:Mga makata
Kategorya:Mga Marfileño
Kategorya:Mga manunulat mula sa Côte d'Ivoire
Dadaismo

Ang **Dada** o **Dadaismo** ay isang pagkilos o kagalawang pangkalinangan at pangmodernong sining.

## Sanggunian 
Kategorya:Mga kilusan sa sining
Kategorya:Kultura
Dedalo

Sa mitolohiyang Griyego, si **Dedalo** (Ingles: *Daedalus*; Kastila: *Dédalo*; Latin: *Daedalos*; Griyego: *Daidalos* o Δαίδαλος [kahulugan: "mahusay na manggagawa"]; Etruskano: *Taitle*) ay isang imbentor at taong may natatanging kagalingan o kaalaman sa isang hanapbuhay.

## Mga sanggunian 
Kategorya:Mitolohiyang Griyego
Dafydd ap Gwilym

Si **Dafydd ap Gwilym** (c. 1315/1320 &ndash; c. 1350/1370) ay isang makatang Gales (Wales, *Welsh*, o *Cymraeg*).  Itinuturing siya bilang pinakamagiting sa mga manunula sa wikang Gales, kabilang sa mga dakilang makata ng Europa ng Gitnang mga Panahon.  Ayon sa dalubhasa kay Gwilym na si R. Geraint Gruffydd, namuhay ang makatang ito noong ca. 1315 hanggang ca. 1350, ngunit may mga dalubhasang nagsasabing ca. 1320 hanggang ca. 1370.

## Sanggunian 
Kategorya:Mga manunulat mula sa Wales
Kategorya:Mga makata
Wikang Gales

Ang **wikang Gales** o **wikang Welsh** ('** o **',  at ), ay isang wikang kasapi sa Britonikong sanga ng mga wikang Seltiko (o Selta, mula sa Kastilang *Celta*) na katutuubong sinasalita sa Gales, sa Inglatera ng ilang mga taong nasa hangganan ng Gales (*Welsh Marches*) at sa maliit na pamayanang Gales sa Arhentinang nasa Lambak ng Chubut sa Arhentinong Patagonia. May mga nagwiwika ng Gales sa buong mundo, partikular na ang nasa Dakilang Britanya, Estados Unidos, Canada, Australia, at Bagong Selanda.

Kategorya:Mga wika ng United Kingdom
Kategorya:Gales
Kategorya:Mga wika ng Argentina
Kategorya:Chubut
Kategorya:Wikang Seltiko
Dalya

Ang **dalya** (Ingles: ***dahlia***) ay isang sari ng mapalumpong, may malamang ugat (may tuber o tuberoso), halamang perenyal na katutubo sa Mehiko, Gitnang Amerika, at Kolombya.  Mayroong hindi bababa sa mga 36 mga uri ng dalya.  Karaniwang pinalalaki ang mga haybrid nito bilang mga halamang panghardin.  Pinipitas ng mga Asteka (mga *[Aztec*) ang dayla bilang pagkain, para gamiting palamuti, para sa mga seremonya, at ginagamit ang mahabang makahoy na sanga ng isang uri para sa maliliit na mga pipa.

## Sanggunian 
[Kategorya:Bulaklak
Kategorya:Mehiko
Kategorya:Hilagang Amerika
Butonsilyo

Ang mga **butonsilyo** (Ingles: *daisy*

Namumulaklak ang puting butonsilyo, o butonsilyong may matang-kapong baka (*ox-eye daisy*), tuwing tag-araw na may bulaklak na may lapad na 1 hanggang 2 pulgada, at may maningning na dilaw sa gitna at may "sinag" na 20 hanggang 30 ang habang balingkinitan.

## Mga sanggunian 
Kategorya:Asteraceae
Daisy

Ang ***daisy*** ay isang salitang Ingles na maaaring tumukoy sa:

*Butonsilyo, isang uri ng bulaklak.
*Mga pangalan ng babae:
:*Daisy Bates o Daisy Lee Gatson Bates, isang Aprikanong Amerikanong pinuno ng mga karapatang sibil.
:*Daisy Romualdez, ina ng isang artista at mang-aawit na Pilipino.
:*Daisy Reyes, isang artistang Pilipino.
:*Daisy Fuentes o Daisy Avance-Fuentes, isang politiko sa Pilipinas.
Gabinete ng Pilipinas

Ang **Gabinete ng Pilipinas** (tinatawag ring **Gabinete**) ay binubuo ng mga namumuno sa pinakamalaking bahagi ng sangay  tagapagpaganap ng pambansang pamahalaan ng Pilipinas. Sa ngayon, binubuo ito ng 20 kalihim ng kagawarang tagapagpaganap at ang iba pang mga pinuno ng mga ahensiya at tanggapan na sumasailalim sa Pangulo ng  Pilipinas. 
 
Ang mga kalihim ng Gabinete ay inaatasan payuhan ang Pangulo sa iba't ibang gawain ng estado gaya ng pagsasaka, pagbabadyet, pananalapi, edukasyon, at kagalingang panlipunan, pambansang tanggulan, ugnayang panlabas at iba pa.

Sila ay ninonomina ng Pangulo at inihaharap sa Komisyon ng Paghirang, isang sangay ng Kongreso ng Pilipinas na kumukumpirma sa lahat ng mga ininatalaga pinuno ng estado. Kung ang mga ito ay maitalaga, sila ay makatatanggap ng titulong *kalihim*, at magsisimulang gawin ang kanilang takdang gawa.

## Basehang konstitusyonal at legal 
### Pagtatalaga 
Ayon sa Artikulo 7, Seksiyon 16&nbsp;ng Saligang Batas ng Pilipinas, ang Pangulo ay

## Gabinete at mga opisyal na may antas-Gabinete 
Ang mga nakatala sa ibaba ay ang mga bumubuo sa gabinete ng Pangulong Rodrigo Duterte, at sila rin ang namumuno sa mga kagawarang tagapagpaganap ng Pilipinas. Ang mga namamahala ay nakatala ayon sa *order of precedence* na itinatag ng pamahalaan.

### Gabinete 
*Ang lahat ng mga kagawaran ay nakatala sa paggamit ng kanilang pangalang Filipino sa itaas at ng kanilang pangalan sa ibaba.*

### Mga opisyal na may Antas-Gabinete 
May iilang mga posisyon sa ilalim ng tagapagpaganap na may antas-Gabinete, ngunit hindi sila mga kalihim ng mga kagawarang tagapagpaganap, na nangangahulugang maaari silang dumalaw sa mga pagtitipon ng Gabinete para sa mga natatanging dahilan. Ito ay ang mga sumusunod:

## Sanggunian 
## Mga kaugnayang palabas 
* Opisyal na website ng Gabinete ng Pangulo

Kategorya:Pamahalaan ng Pilipinas
Kategorya:Sangay tagapagpaganap ng pamahalaan ng Pilipinas
Kategorya:Mga kagawarang tagapagpaganap ng Pilipinas
Ulysses Grant

Ang **Ulysses Grant** ay maaaring tumukoy sa mga sumusunod:

*Ulysses S. Grant o Hiram Ulysses Grant, isang dating pangulo ng Estados Unidos
*Ulysses S. Grant III, apong sundalo ni Ulysses S. Grant.
*Ulysses Grant Dailey, isang siruhanong Aprikanong Amerikano.
Ulysses Grant Dailey

Si **Ulysses Grant Dailey** (1885-1961) ay isang Amerikanong maninistis o siruhano, manunulat, at guro.  Siya ang isa sa mga unang negro o taong kulay-itim ang balat na kinilala sa larangan ng panggagamot. Noong 1949, ginawaran siya ng Kapulungan ng mga Kinatawan ng Pambansang Asosasyong Pangmedisina ng Parangal sa Kinikilalang Paglilingkod (*Distinguished Service Award*).

## Talambuhay
Ipinanangank si Dailey sa Donaldsonville, Louisiana.  Tinanggap niya ang kanyang pagkaduktor ng medisina mula sa Pamantasang Hilagang-Kanluran (o *Northwestern University*) noong 1906.  Itinatag niya ang Ospital at Sanitaryo ni Dailey (*Dailey Hospital and Sanitarium*) noong 1926.  Naging pangunahing siruhanong tagapangalaga ng Ospital ng Provident sa Tsikago, Ilinoy mula 1933 hanggang 1952.  Nagkaroon siya ng mga takdang-gawain sa Kagawaran ng Estado sa Indiya, Sri Lanka, at Aprika mula 1952 hanggang 1953.  Mula 1915 hanggang 1916, isa siyang katoto ng Pandaigdigang Dalubhasaan ng mga Maninistis at pangulo ng Pambasang Asosasyong Mediko.

Namatay siya sa gulang na 76.

## Mga sanggunian
## Mga panlabas na kawing
*Larawan ni Ulysses Grant Dailey, Physician (1885-1961), mula sa NegroArtist.com
*Larawan ni Ulysses Grand Dailey , mula sa S9.com

Kategorya:Mga Amerikano
Kategorya:Mga manggagamot
Pamantasan ng Hilagang-Kanluran

Ang **Pamantasang Hilagang-Kanluran** o ***Northwestern University*** ay maaaring tumukoy sa mga sumusunod:
*Pamantasang Northwestern (Estados Unidos)
*Pamantasan ng Hilagang-Kanluran (Pilipinas) sa Laoag, Ilocos Norte
*Lyceum-Northwestern University sa Dagupan, Pangasinan
Allan Roy Dafoe

Si **Allan Roy Dafoe** OBE (29 Mayo 1883 - 2 Hunyo 1943) ay isang obstetrikong mula sa Canada na nakilala dahil sa pagpapanganak at pangangalaga para sa o grupong limahan ng mga Dionne, ang unang kintuplet na nabuhay mula sa maagang pagkasanggol.

Isinilang si Dafoe sa Madoc, Ontario, anak na lalaki ng isang manggagamot. Noong kaagahan ng 1909, naglingkod siya bilang duktor ng medisina sa Callander, Ontario, kung saan siya nanirahan sa loob ng panahon ng natitira niyang buhay.

## Mga sanggunian
Kategorya:Mga Canadiense
Kategorya:Mga manggagamot
Daimler

Ang **Daimler** ay maaaring tumukoy sa:

*Daimler (sasakyan), mga automobil o kotse.
*Gottlieb Daimler, Alemang imbentor ng automobil.
Daily Courant

150px|right|Isang pahina ng *The Daily Courant*.

Ang ***The Daily Courant*** (literal na "Ang Pang-araw-araw na Pahayagan") ay ang una at maaagang pang-araw-araw na regular na dyaryong nalathala sa Nagkakaisang Kaharian.  Una itong inilathala noong Marso 11, 1702 ni Edward Mallet mula sa mga silid na nasa itaas ng pub (taberna o bar) sa Kalye Fleet  Nagtagal ang pahayagan magpahanggang 1735.

## Mga sanggunian
Kategorya:Pahayagan
Kategorya:United Kingdom
Gottlieb Daimler

Si **Gottlieb Daimler** (17 Marso 1834 - 6 Marso 1900) ay isang imbentor ng automobil mula sa Alemanya.  Siya ang bumuo ng unang praktikal o kapaki-pakinabang (nagagamit) na motorsiklo.

## Sanggunian
Kategorya:Mga imbentor mula sa Alemanya
Budismong Tibetano

Ang **Budismong Tibetano** o **Lamaismo** ay isang anyo ng Budhismo sa Tibet, na nagtatag ng pamagat o titulong Dalai Lama, isang pangalang bigay sa dating pinuno at punong monghe ng Tibet, noong 1640.  Naniniwala ang mga **Lamaista** na ang Dalai Lama ay reinkarnasyon ng isang Buddha, at sa kamatayan nito ay daraan ang espiritu ng Buddha sa katawan ng isang sanggol na kasisilang pa lamang.  Gumagamit ang mga pari ng mga rito ng salamangka upang hanapin ang tama at angkop na sanggol.  Pagkaraan, tuturuan ang sanggol, mula pagkabata, ng kanyang magiging dakilang responsibilidad.  Noong 1950, sinupil ng mga Komunistang Intsik ang Lamaismo sa Tibet.  Dahil sa isang hindi matagumpay na panghihimagsik ng mga Tibetano laban sa mga puwersang Komunista noong 1959, napilitan si Tenzin Gyatso, ang ikalabing-apat na Dalai Lama ng Tibet, pati kanyang mga tagasunod na lisanin ang Tibet patungong Indiya.

## Tingnan din
*Kasaysayan ng Tibet

## Mga sanggunian
Kategorya:Tibetanong Budismo
Kategorya:Kasaysayan ng Tibet
Édouard Daladier

Si **Édouard Daladier** (18 Hunyo 1884 - 10 Oktubre 1970) ay isang politiko Pranses ng Partidong Radikal-Sosyalista. Siya ang Punong Ministro ng Pransiya noong magsimula ang Ikalawang Digmaang Pandaigdig. Isinilang siya sa Carpentras, Vaucluse. Naglingkod siya noong Unang Digmaang Pandaigdig mula 1914 hanggang 1918. Naging kasapi siya ng Kamara ng mga Deputado mula 1919 hanggang 1940. Naging pangulo siya ng Partidong Radikal-Sosyalista noong 1934. Siya ang Primero ng Pransiya noong 1933, 1934 (labing-isang araw lamang), at mula 1938 hanggang 1940. Noong 1938, nilagdaan niya ang Pakto ng Munich (Kasunduan ng Munich o Tratado ng Munich). Pinirmahan niya ang pagpapahayag ng digmaan laban sa Alemanya noong 1939. Noong 1940, bumitiw siya mula sa tungkulin ng mga pagka-Primero nang sumuko ang Pransiya sa Alemanya, at inaresto ng pamahalaan ni Vichy noong 1940. Nakulong siya mula 1941 hanggang 1945. Naglingkod siya sa Asembleyang Pambansa mula 1946 hanggang 1958.

## Sanggunian 
Kategorya:Mga Pranses
Manny Villar

Si **Manuel "Manny" Bamba Villar, Jr.** (ipinanganak 13 Disyembre 1949) ay isang Pilipinong politiko at negosyante. Siya ang Pangulo ng Nacionalista Party at kasapi ng Senado ng Pilipinas. Ayon sa inilabas na listahan ng Forbes ng *“Pinakamayayamang tao sa Pilipinas”*, nanguna si Villar na may ari-ariang nagkakahalaga ng 5.5 bilyong dolyar o katumbas ng 285 bilyong piso.

## Mga sanggunian
## Mga kawing panlabas 
* Official website of Senator Manny Villar 

Kategorya:Mga politiko ng Pilipinas
Kategorya:Ispiker ng Kapulungan ng mga Kinatawan ng Pilipinas
Narsiso

Ang **narsiso** o ***Narcissus*** ay isang pang-botanikang pangalan para sa isang sari ng pangunahin na mga balisaksak o matitibay na mga halaman, at karamihan sa mga bulbo, ulo, o bumbilya (halamang parang sibuyas) ng mga ito ang namumulaklak (karaniwan ang kulay dilaw) tuwing tagsibol.  Kabilang sila sa pamilya ng mga amaryllid o Amaryllis na katutubo sa Europa, Hilagang Aprika, at Asya.  Mayroon din ilang mga uri ng mga narsisong namumulaklak tuwing taglagas.  Bagaman sinasabi ng *Hortus Third* na may 26 mga uring ilang o ligaw.  Sinasaad naman ng *Daffodils for North American Gardens* na mayroong nasa pagitan ng 50 at 100 mga uri, hindi kasali ang mga baryasyon at ligaw na mga haybrid.  Sa pamamagitan ng mga pananaliksik na taksonomiko at henetiko, tinatayang mas mapipino o mapapainam pa ang ganitong bilang sa ilalim ng pagdaan ng panahon.  *Daffodil*  Mabigat na nabago at nadugtungan ang sakop ng mga anyong inaalagaan o sumailalim sa kultibasyon, na may bagong mga baryasyong makukuha sa mga espesyalista sa halos bawat taon.  Kamukha ng narsiso ang ***jonquil*** subalit mayroon ang huli ng mga bulaklak na may hugis tasa ang gitna, at may mas makikitid na mga dahon.

Ang isang dilaw o puting bulaklak na kahugis ng trompeta ay tumutubo mula sa duluhan ng isang tangkay na may habang 12 pulgada.  Tumutubo naman mula sa bulbo at pumapaligid sa tangkay ang mga dahong patag at hugis espada.  Humahabang hanggang 12 pulgada ang dahon.

## Mga sanggunian
Kategorya:Bulaklak
Eufrates

Ang **Eufrates** (Ingles: *Euphrates*; ; Arabe: , '**; Turko: ; Siryako: , **'; Ebreo: , '''') ay ang kanluranin sa dalawang malaking mga ilog na naglalarawan sa Mesopotamya (ang Tigris ang isa pa) na dumadaloy mula sa Anatolya.

## Mga sanggunian
Kategorya:Ilog
Kategorya:Mga pook sa Bibliya
Kategorya:Mesopotamia
Tigris

Ang **Tigris** (Arabe: , '**) ay ang silanganing kasapi ng dalawang malaking mga ilog na naglalarawan sa Mesopotamya, kasama ng Eufrates, na dumadaloy mula sa mga bulubundukin ng timog-silangang Turkiya hanggang Irak.  Kilala rin ito bilang **Hiddecel** (o **Hiddekel''').

## Heograpiya
Ang Tigris ay 1,850 km haba.

## Mga sanggunian 
Kategorya:Ilog
Kategorya:Mga pook sa Bibliya
Jafet

[thumb|right|Mula sa kaliwa: sina [Sem, Cam at **Jafet**, iginuhit ni James Tissot.]]

Si **Jafet**  o **Japhet**, (Ingles: ***Japheth***, ; Hebreo. יפת, *Yafet*, Griyego: Ιάφεθ , *Iapheth*, Latin *Iafeth* o *Iapetus,* Arabe: يافث) ay ang isa sa mga anak na lalaki ni Noe sa Bibliya.  Sa ilang mga pagbanggit sa wikang Arabe, kalimitang ibinibigay ang kanyang pangalan bilang ***Yafeth ibn Nuh*** (o "Jafet anak ni Noe").  Ayon kay Jose Abriol, katumbas sa Hebreo ang *Jafet* ng mga katagang "lumago" o "pakapalin".  Kapatid niya sina Sem (o Shem) at Cam (Ham o Cham).

## Sanggunian 
Kaurian:Mga tauhan sa Lumang Tipan
Eber

Si **Eber** o **Heber** ay ang ama ng mga Hebreo, hindi lamang ng  mga Israelita, sapagkat mas malawak ang sakop ng katagang ito.

Si Eber ay isa ring ninuno no Abraham, siya ay anak ni Sale at apo ni Arfacsad. Siya ay may dalawang anak na si Peleg at Joktan. Si Peleg ay may anak na si Reu siya ay naging ninuno ni Abraham. Si Joktan naman ay may labing-tatlong anak na sina Almodad, Sheleph, Hazarmavet, Jerah, Hadoram, Uzal, Dicla, Obal, Abimael, Sheba, Ophir, Havilah at Jobad. At si Eber ay namatay noong siya ay 464 na taong gulang na.

## Pangalan
Ang salitang Aramaic/Hebreo na עבר () ay konektado sa pagtawid at sa kabila. Ang mga inapo ni Sem ay kumakatawan din sa mga lugar, ang Eber ay maaari ding ituring na pangalan ng isang lugar, marahil malapit sa Assyria. Binanggit ng ilang iskolar sa medyebal gaya nina Michael the Syrian, Bar Hebraeus, at Agapius the Historian ang umiiral na pananaw, na ang Hebreo ay tumanggap ng kanilang pangalan mula kay Eber, habang itinuturo din na ayon sa iba, ang pangalang "Hebreo" ay nangangahulugang "yaong mga tumatawid", bilang pagtukoy sa mga tumawid sa ilog Eufrates kasama si Abram mula sa Ur sa Harran, at pagkatapos ay sa lupain ng Canaan.

Sa ilang salin ng Bagong Tipan, minsan siyang tinukoy bilang **Heber/Eber** (Lucas 3:35, ) ang anak ni Serug, ang anak ni Reu, ang anak ni Peleg, ang anak ni Heber, ang anak ni Sale, at hindi dapat malito sa Heber na binanggit sa  at sa  (iba't ibang spelling ng Hebrew, , na may heth sa halip na ayin), apo ni Asher.

## Mga Sanggunian 
Kategorya:Mga tauhan sa Lumang Tipan
Émile Jaques-Dalcroze

Si **Émile Jaques-Dalcroze** (6 Hulyo 1865 – 1 Hulyo 1950), ay isang Suwisong musikero, musikologo, at edukador ng musikang nagpaunlad ng euritmiko, isang metodo ng pag-aaral at pagkaranas ng musika sa pamamagitan ng galaw.  Makikita ang impluwensiya ng euritmiko sa pedagohiyang Orff Schulwerk na pangkaraniwan sa edukasyong pangmusika sa paaralang pampubliko sa kabuoan ng Estados Unidos.

## Sanggunian
Kategorya:Mga musiko
Kategorya:Switzerland
Nineveh

Ang **Nineveh**  (;  ''*; ;  ) ay isang sinaunang lungsod ng Asirya sa Itaas na Mesopotamiya na matatagpuan sa labas ng Mosul sa modernong Iraq. Ito ay matatagpuan sa silangang bangko ng Ilog Tigris at ang kabisera at pinakamalaking lungsod ng Imperyong Neo-Asirya na wumasak Kaharian ng Israel (Samaria) at nagpatapon ng ng mga mamamayan nito sa Asirya noong ca. 722 BCE. Ang Nineveh ang pinakamalaking lungsod sa buong mundo sa loob ng 50 taon hanggang 612 BCE nang ito ay bumagsak sa koalisyon ng mga bansang sinakop ng Asirya na mga Babilonyo, Medes, Scythiano, at Cimmeriano. 
 na si Ashurbanipal. 645-640 BCE. British Museum BM 124938.]]
## Pangalan
 mula sa *The Monuments of Nineveh* ni Sir Austen Henry Layard, 1853]]
Ang  pangalang Ingles na Nineveh ay hinango sa Latin ** and Septuagint Greek *Nineuḗ* () under influence of the Biblical Hebrew *Nīnəweh* (), mula sa Wikang Akkadiyo na** ( *Ninâ*) o Wikang Lumang Babilonyo na  *''. na karagdagang nagpapakita ng posibilidad ng ugnayan sa pagitan ng Nineveh at isda.
## Sa Aklat ni Jonas
Ayon sa Aklat ni Jonas na isinulat pagkatapos ng pagpapatapon sa Babilonya, inutusan ni Yahweh si Jonas na tumungo sa Nineveh upang humula laban sa kasamaan ng mga mamamayan ng lungsod ng Nineveh. Gayunpaman, siya ay tumakas kay Yahweh at tumungo sa Jaffa at naglayag sa Tarshish. Nang magkaroon ng malakas na bagyo, ang mga tao sa barko ay nagpalabunutan at nalamang si Jonas ang sanhi ng bagyo. Siya ay itinapon sa dagat at ang bagyo ay huminto. Pagkatapos siya ay milagrosong kinain ng malaking isda at nasa loob ng tiyan nito sa loob ng 3 araw at 3 gabi. Nanalangin si Jonas kay Yahweh at inutusan ni Yahwen ang isda na isuka si Jonas. Muling inutusan ni Yahweh si Jonas  na tumungo sa Nineveh at humula na ang Nineveh ay wawasakin ni Yahweh sa 40 araw. Ang hari ng Asirya at mga mamamayan ay nag-ayuno, nagsuot ng sako, at nagsisi sa kanilang kasalanan at hindi na itinuloy ni Yahweh ang pagwasak sa Nineveh.

## Mga sanggunian 
Kategorya:Mga lungsod
Kategorya:Mga pook sa Bibliya
Kategorya:Mga dating lugar sa Iraq
Kategorya:Archaeological site
Kategorya:Asirya
Kategorya:Bibliya